Case ID: 1137955
Sentence 1: Ekspert rəyində isə mişar daşının real bazar dəyəri müəyyən edilmişdir.İlk öncə qeyd etmək lazımdır ki, cavabdeh vergi orqanı səyyar vergi yoxlaması zamanı bazar qiymətini müəyyən edərkən vergi qanunvericiliyinin tələbini pozmuşdur.Belə ki, Vergi Məcəlləsinin 14.3 və 14.3.3-ci maddələrinə əsasən 30 gün ərzində vergi ödəyicilərinin eyni xüsusiyyətli və ya eyni cinsli mallara (işə, xidmətə) tətbiq etdikləri qiymətlərin səviyyəsi, bu Məcəllənin 44.6.1 -ci maddəsinin tələbləri nəzərə alınmaqla, bazarda eyni (analoji) mal (iş, xidmət) üçün müvafiq əməliyyatlar zamanı təşəkkül tapan qiymətlərin səviyyəsindən 30 faizdən çox (aşağı və yuxarı) fərqləndikdə bazar qiyməti nəzərə alınmaqla vergilərin hesablanması həyata keçirilə bilər.Qeyd etdi ki, "xxxxx" firmasına məxsus daş karxanasında mişar daşının faktiki satış dəyəri 0,20 manat olduğu halda, ekspert rəyində bazar qiyməti 0,25 manat müəyyən edilmiş və vergilər hesablanan zamanı vergi orqanı bazar qiyməti qismində 0,25 manatı qəbul etmişdir.